ก็แค่ชีวิตหนึ่ง
เรื่องที่ 67 เรื่องสุดท้ายในหนังสือ เรื่องเล็กๆความหมายใหญ่ (สำนักพิมพ์อินสไปร์ เครือนานมีบุ๊คส์ พ.ศ.2553) สุริยเทพ ไชยมงคล ผู้เขียน ตั้งชื่อว่า เร็วและช้า,ชายหนุ่มชาวยุโรปคนหนึ่ง เดินทางมาถึงประเทศแถบตะวันออก เขาเห็นจังหวะชีวิตคนส่วนใหญ่เนิบช้า วันหนึ่งเขาเห็นคนแก่ทำธุระหนึ่งเชื่องช้ามาก จนเขาทนไม่ไหว,ทำไมจึงช้าได้ถึงขนาดนี้ เขาถามซึ่งหน้า,ชีวิตเป็นการเริ่มต้นเดินทางจากการเกิดไปสู่การตาย คนแก่ตอบ ทำไม เจ้าต้องรีบร้อนไปให้ถึงปลายนักเล่า,ชายหนุ่มถอนหายใจ เขาคิดว่า นี่คงเป็นปรัชญาแบบตะวันออกจริงๆ,เรื่องเล็กๆสั้นๆแค่นี้ มีคำอธิบายความหมายใหญ่ๆ ไว้ยืดยาว ด้วยหัวข้อ ความแตกต่างของคนแต่ละวัย,รู้ไหม ทำไมคนวัยหนุ่มสาวจึงชอบความเสี่ยง,เพราะเวลาของพวกเขายังเหลืออีกมาก เขาจึงไม่รู้สึกว่าชีวิตเป็นของล้ำค่า ในใจของพวกเขามีเรื่องให้ระลึกถึงน้อยเกินไป ดังนั้นพวกเขาจึงไม่กลัวที่จะเสี่ยง อยากหาประสบการณ์ใหม่ๆ,รู้ไหม ทำไมคนวัยกลางคน จึงชอบเงิน,เพราะพวกเขาเหลือเวลาในชีวิตอีกเพียงครึ่งเดียว ดังนั้นจึงค่อยๆซึมซาบความสำคัญของการมีชีวิตอยู่ พวกเขาไม่มีกำลังวังชาแบบหนุ่มสาวอีกแล้ว จึงต้องเริ่มพึ่งพาเงินทอง,รู้ไหม ทำไมคนวัยชรา จึงชอบความสงบ,เพราะพวกเขามีประสบการณ์ชีวิตมากมาย เหลือเวลาไม่มาก จึงไม่สามารถใช้เวลาไปกับประสบการณ์ใหม่ๆ จึงต้องการความสงบ เพื่อระลึกถึงความทรงจำที่ผ่านไป,ทั้งคนวัยหนุ่มสาว คนวัยกลางคน และคนวัยชรา แท้จริงแล้ว ก็แค่ชีวิตหนึ่ง,แค่ชีวิตหนึ่ง คำพูดนี้พูดง่าย ฟังง่าย แต่ความหมายกลับลึกซึ้ง ช่วยให้คนที่กำลังอ่อนแอกลับมาเข้มแข็ง ความแข็งกระด้างเปลี่ยนเป็นความอ่อนน้อม ความซึมเศร้าเปลี่ยนเป็นความกระตือรือร้น,กระทั่งความเจ็บปวดก็เปลี่ยนเป็นความสุข,คนทุกวัยในโลกนี้ ต่างมีความหลากหลาย ต่างมีอาณาจักรของตัวเอง ความกระตือรือร้นและความเสี่ยง ล้วนเป็นสิ่งที่ดี และความสงบก็เป็นทางเลือกที่ดี,ข้อเขียนเรื่องนี้ ทำให้ผมคิดถึงผู้คนบนถนนการเมือง ภาพคนวัยชรา คุณชวน หลีกภัย สมัยเป็นนายกฯ ถูกเรียกว่า ชวนเชื่องช้า,ความปรวนแปรทางการเมือง ชื่อนี้ในสถานการณ์นี้ เป็นตัวเลือกนายกฯคนหนึ่ง,ย้อนไปในอดีต ทุกครั้งที่มีคำถาม คุณชวนตอบด้วยหลักการ และปฏิบัติด้วยกระบวนการ ความเชื่องช้า ที่ถูกปรามาส วันเวลาผ่านมายาวนานกลายเป็นคุณ ถึงวันนี้ มีข้อบ่งชี้ คุณชวน ไม่เคยพลาด,วัยกลางคน คุณอภิสิทธิ์ เวชชาชีวะ คุณสุเทพ เทือกสุบรรณ หรืออีกฟาก คุณทักษิณ ชินวัตร และอีกหลายๆคนในพลพรรค ทุกวิกฤติต่างก็ตัดสินใจ ก็ล้วนแต่ถลำเข้าไปในกับดักของกฎหมาย,หลายคนดิ้นหลุด หลายคนดิ้นไม่หลุด หลายคนติดคุก และหลายคนลี้ภัยไม่มีแผ่นดินจะอยู่,เมื่อถึงคนวัยหนุ่มสาว ผมนึกถึง คุณธนาธร จึงรุ่งเรืองกิจ พรรคอนาคตใหม่ ติดใจประโยค โลกนี้หมุนเร็ว แต่การเมืองไทยหมุนตามโลกไม่ทัน,ท่วงทีของเขารวดเร็วแกร่งกล้า รุกไปข้างหน้า แต่ละเป้าที่ตั้งใจพุ่งชน เหมือนไม่กลัวว่า จะเกิดอะไรขึ้น,คงไม่มีคนแก่คนไหนกล้าเตือนคนหนุ่มว่า ชีวิตนี้มีค่า บางประสบการณ์ที่คนบนแผ่นดินนี้เจอนั้น บางเรื่องก็ยากจะอธิบาย หลายเรื่องไม่มีเหตุผล มันก็เคยเกิดขึ้นแล้ว และก็จะเกิดขึ้นต่อไป.,กิเลน ประลองเชิง
ย้อนไปในอดีต ทุกครั้งที่มีคำถาม คุณชวนตอบด้วยหลักการ และปฏิบัติด้วยกระบวนการ ความเชื่องช้า ที่ถูกปรามาส วันเวลาผ่านมายาวนานกลายเป็นคุณ ถึงวันนี้ มีข้อบ่งชี้ คุณชวน ไม่เคยพลาด
เลือกตั้ง,พรรคการเมือง,ชวน หลีกภัย,ชักธงรบ,กิเลน ประลองเชิง